Proiect pilot în Spania: Săptămâna de lucru va fi de patru zile.
Spania urmează să implementeze un proiect pilot prin care săptămâna de lucru va fi de patru zile, în contextul pandemiei. Guvernul de stânga susține planul propus de un alt partid spaniol. Guvernul va plăti un ajutor financiar companiilor care reduc săptămâna de lucru la 32 de ore.
Conform planurilor susținute de Ministerul spaniol de Finanțe, va fi acordat un sprijin financiar companiilor care reduc săptămâna de lucru la 32 de ore, scrie The Independent.Programul pilot, care înseamnă un efort bugetar de aproximativ 50 de milioane de euro, are un domeniu de aplicare relativ limitat, dar s-ar putea transforma într-o politică aplicabilă mult mai multor companii.Proiectul a fost o inițiativă a partidului de stânga Mas Pais și a fost adoptat în contextul în care Guvernul avea nevoie de voturi în Congres pentru a adopta un acord cu privire la fondurile UE.